CELEX: 32018D0752
Language: hu
Date: 2018-05-14 00:00:00
Title: A Tanács (EU) 2018/752 határozata (2018. május 14.) a Nemzetközi Tengerészeti Szervezet Tengerészeti Biztonsági Bizottságának 99. ülésén a SOLAS-egyezmény II-1/1 és II-1/8-1 szabályaira vonatkozó módosítások elfogadásával, a 2014. január 1-je előtt gyártott személyhajók elárasztása esetén a parancsnokoknak szóló, műveleti információkra vonatkozó kapcsolódó iránymutatások jóváhagyásával, valamint a tűzállósági vizsgálatok alkalmazásának 2010. évi nemzetközi szabályzatára vonatkozó módosítások elfogadásával kapcsolatban az Európai Unió által képviselendő álláspontról

23.5.2018   
            
            
               HU
            
            
               Az Európai Unió Hivatalos Lapja
            
            
               L 126/6
            
         A TANÁCS (EU) 2018/752 HATÁROZATA
   (2018. május 14.)
   a Nemzetközi Tengerészeti Szervezet Tengerészeti Biztonsági Bizottságának 99. ülésén a SOLAS-egyezmény II-1/1 és II-1/8-1 szabályaira vonatkozó módosítások elfogadásával, a 2014. január 1-je előtt gyártott személyhajók elárasztása esetén a parancsnokoknak szóló, műveleti információkra vonatkozó kapcsolódó iránymutatások jóváhagyásával, valamint a tűzállósági vizsgálatok alkalmazásának 2010. évi nemzetközi szabályzatára vonatkozó módosítások elfogadásával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben a 218. cikkének (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               Az Unió által a tengeri közlekedési ágazatban tett intézkedéseknek a tengerbiztonság javítását kell szolgálniuk.
            
         
               (2)
            
            
               A Nemzetközi Tengerészeti Szervezet (IMO) Tengerészeti Biztonsági Bizottsága (MSC) a 2018. május 16–25-i 99. ülésén (MSC 99) várhatóan módosításokat fogad majd el az „Életbiztonság a tengeren” tárgyú nemzetközi egyezménynek (SOLAS) a meglévő személyhajók elárasztása esetén a parancsnok számára számítógépes stabilitási támogatás biztosításáról szóló II-1/1 és II-1/8-1 szabályát (a továbbiakban: a SOLAS II-1/1 és II-1/8-1 szabályára vonatkozó módosítások) illetően, jóváhagyja a 2014. január 1-je előtt gyártott személyhajók elárasztása esetén a parancsnokoknak szóló, műveleti információkra vonatkozó kapcsolódó iránymutatásokat (a továbbiakban: a kapcsolódó iránymutatások), valamint várhatóan módosításokat fogad el a tűzállósági vizsgálatok alkalmazásának 2010. évi nemzetközi szabályzatát (a továbbiakban: FTP-szabályzat) illetően.
            
         
               (3)
            
            
               Helyénvaló megállapítani az Unió által a Tengerészeti Biztonsági Bizottság 99. ülésén képviselendő álláspontot, mivel a SOLAS-egyezmény II-1/1 és II-1/8-1 szabályaira vonatkozó módosítások, a kapcsolódó iránymutatások jóváhagyása, valamint az FTP-szabályzatot érintő módosítások elfogadása meghatározó módon befolyásolhatják az uniós jogot, nevezetesen a 2009/45/EK európai parlamenti és tanácsi irányelvet (1).
            
         
               (4)
            
            
               A SOLAS-egyezmény II-1/1 és II-1/8-1 szabályaira vonatkozó módosítások és a kapcsolódó iránymutatások operatív iránymutatásokat hivatottak biztosítani a meglévő személyszállító hajók számára a hajó elárasztást követő sérült állapotban fennálló stabilitásával kapcsolatos, rendszeresen frissített információk megadása révén.
            
         
               (5)
            
            
               Az FTP-szabályzatra vonatkozó azon módosításoknak, amelyek a rendszeres használatnak kitett padlóborítókra alkalmazandó vizsgálati követelményekre vonatkoznak, elő kell írniuk, hogy e rendelkezéseknek a kevesebb mint 36 utast szállító személyszállító hajókra is alkalmazandónak kell lenniük.
            
         
               (6)
            
            
               Amennyiben a SOLAS-egyezmény II-1/1 és II-1/8-1 szabályaira vonatkozó módosítások, a kapcsolódó iránymutatások jóváhagyása és az FTP-szabályzatra vonatkozó módosítások esetleg érintik a 2009/45/EK irányelv rendelkezéseit a belföldi útvonalakon közlekedő személyhajók és nagy sebességű utasszállító vízi járművek tekintetében, ezek a módosítások az Unió kizárólagos hatáskörébe tartoznak.
            
         
               (7)
            
            
               Az Unió nem tagja az IMO-nak, valamint a vonatkozó egyezményeknek és szabályzatoknak sem szerződő fele. A Tanácsnak ezért fel kell hatalmaznia a tagállamokat arra, hogy képviseljék az Unió álláspontját, és az említett módosításokat magukra nézve kötelezőnek ismerjék el, amennyiben az említett módosítások az Unió kizárólagos hatáskörébe tartoznak,
            
         ELFOGADTA EZT A HATÁROZATOT:
   1. cikk
   Az IMO Tengerészeti Biztonsági Bizottságának 99. ülésén az Unió által képviselendő álláspont az, hogy hozzá kell járulni:
   
               a)
            
            
               a SOLAS egyezmény II-1/1 és II-1/8-1 szabályaira vonatkozó módosítások elfogadásához az MSC 99/3. sz. IMO-dokumentum 1. mellékletében meghatározottak szerint, valamint a kapcsolódó iránymutatások jóváhagyásához az IMO Hajótervezési és-építési Albizottsága (SDC) SDC 5/15 dokumentumának 1. mellékletében meghatározottak szerint;
            
         
               b)
            
            
               az FTP-szabályzat 3. melléklete 1. táblázata módosításainak elfogadásához az MSC 99/3. sz. IMO-dokumentum 2. mellékletében meghatározottak szerint.
            
         2. cikk
   (1)   Az Unió által képviselendő, az 1. cikkben foglalt álláspontot az IMO-tagsággal rendelkező tagállamok az Unió érdekében együttesen eljárva képviselik.
   (2)   Az 1. cikkben említett álláspontot érintő kisebb változtatások a Tanács további határozata nélkül is elfogadhatók.
   3. cikk
   A Tanács felhatalmazza a tagállamokat, hogy az 1. cikkben említett módosításokat – az Unió érdekét szem előtt tartva – magukra nézve kötelezőnek ismerjék el, amennyiben az említett módosítások az Unió kizárólagos hatáskörébe tartoznak.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2018. május 14-én.
      
         
            a Tanács részéről
         
         
            az elnök
         
         E. ZAHARIEVA
      
   
   
      (1)  Az Európai Parlament és a Tanács 2009/45/EK irányelve (2009. május 6.) a személyhajókra vonatkozó biztonsági szabályokról és követelményekről (HL L 163., 2009.6.25., 1. o.).